Diari Oficial de la Generalitat Valenciana


Sumari del DOGV 5201, del 17-02-2006 (2006/1814)

RESOLUCIÓ de 3 de febrer de 2006, de la directora general del Servef, per la qual s'obri el termini per a l'actualització de dades de les persones discapacitades que han sol·licitat ser incloses en la borsa d'ocupació específica del Servef per a substitucions temporals mitjançant el nomenament de funcionari interí, grup B, sector administració general, i personal laboral temporal, grup B.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5201

Data del DOGV
:   17-02-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/1814


Data del document
:   03-02-2006

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * administració regional
    * professió administrativa
    * treball temporal
    * discapacitat

RESOLUCIÓ de 3 de febrer de 2006, de la directora general del Servef, per la qual s'obri el termini per a l'actualització de dades de les persones discapacitades que han sol·licitat ser incloses en la borsa d'ocupació específica del Servef per a substitucions temporals mitjançant el nomenament de funcionari interí, grup B, sector administració general, i personal laboral temporal, grup B. [2006/M1814]  
En aplicació del que disposa l'article 2 de l'Ordre de 4 d'octubre de 2005, del conseller de Justícia, Interior i Administracions Públiques, per la qual es delega competències en matèria de personal en determinats òrgans de l'administració del Govern Valencià, aquesta Direcció General va dictar la Resolució de 22 de desembre de 2005, per la qual es constitueix la borsa d'ocupació específica en el Servef per a substitucions temporals mitjançant el nomenament de funcionari interí grup B, sector Administració General, i personal laboral temporal, grup B. L'esmentada resolució indica en el paràgraf segon de l'apartat primer que el funcionament de la borsa d'ocupació temporal específica es regirà d'acord amb el que estableix l'Ordre de 10 de novembre de 2004, de la Conselleria de Justícia i Administracions Públiques, sobre regulació de borses d'ocupació temporal per a proveir provisionalment llocs de treball de l'administració del Govern Valencià, o la norma que estiga vigent en cada moment.  
Recentment s'ha publicat en el Diari Oficial de la Generalitat Valenciana número 5.184, de 25 de gener de 2006, l'Ordre de 17 de gener de 2006, de la Conselleria de Justícia, Interior i Administracions Públiques, sobre regulació de borses d'ocupació temporal per a proveir provisionalment llocs de treball de l'administració del Govern Valencià, que té en compte els principis generals establits en la Llei 11/2003, de 10 d'abril, de la Generalitat Valenciana, per la qual es determina l'Estatut de les Persones amb Discapacitat.  
En virtut de tot això, d'acord amb el que disposa la disposició transitòria tercera de l'Ordre de 17 de gener de 2006, en relació amb l'article 2 de l'Ordre de 4 d'octubre de 2005 (DOGV núm. 5.108, de 6 d'octubre de 2005), del conseller de Justícia, Interior i Administracions Públiques, i amb el coneixement de la Comissió de Seguiment de les Borses d'Ocupació Temporal, resolc:  
Primer  
Obrir un termini de 10 dies a comptar des de l'endemà de la publicació de la present resolució, perquè les persones discapacitades que hagen sol·licitat ser incloses en la borsa d'ocupació temporal específica del Servef per al nomenament del personal funcionari interí i la contractació del personal laboral, grup B, sector administració general, per a la substitució de personal per incapacitat temporal, llicències per maternitat, llicències per matrimoni, llicències sense retribució, plans de vacances, permís sindical i acumulacions de tasques en llocs d'atenció directa, aporten la documentació justificativa que s'indica en l'apartat segon de la present resolució.  
Segon  
Les persones interessades que hagueren sol·licitat ser incloses en la borsa d'ocupació temporal específica del grup B, podrà presentar en els Servicis Centrals del Servef i les direccions territorials d'Ocupació, en el termini establit en l'apartat primer, un escrit en què sol·licite la baremació de la seua situació de discapacitat i la documentació acreditativa següent:  
. Certificat justificatiu del grau de minusvalidesa igual o superior a 33%, expedit per l'òrgan competent.  
. Certificat de capacitats a efecte de demanda d'ocupació, o si és el cas, l'acreditació d'haver-lo sol·licitat.  
L'incompliment del termini produirà el decaïment del seu dret a la baremació de la condició de discapacitat.  
Tercer  
La Resolució de 22 de desembre de 2005, dictada per aquesta Direcció General, continuarà vigent, sense perjuí de l'adaptació a les previsions d'aquesta resolució.  
Quart  
Les persones que després de la publicació de l'Ordre de 17 de gener de 2006, de la Conselleria de Justícia, Interior i Administracions Públiques, sobre regulació de borses d'ocupació temporal per a proveir provisionalment llocs de treball de l'administració del Govern Valencià, i abans de la publicació d'aquesta resolució, hagen presentat la documentació exigida en l'apartat segon d'aquesta, estan exempts de tornar a presentar-la.  
Cinqué  
Contra el present acte, que posa fi a la via administrativa, els interessats podran interposar-hi un recurs contenciós administratiu en el termini de dos mesos, comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1 a) i 46.1 de la Llei 29/1998, de 13 de juliol, de la Jurisdicció Contenciosa Administrativa, o, potestativament, un recurs de reposició davant de l'òrgan delegant, en el termini d'un mes, computat en els termes ja dits, tal com disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 3 de febrer de 2006.. La secretària autonòmica, directora general del Servef: Ana Encabo Balbín.